# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2018

# zo zasadnutia Vedenia STU zo dňa 10.01.2018

**PRÍTOMNÍ: podľa prezenčnej listiny**

**PROGRAM:**

1. Kontrola úloh

2. Harmonogram rokovaní na II. akademický polrok 2017/2018 (R. Redhammer)

3. Prehodnotenie správnej réžie Podnikateľskej činnosti na Rektoráte STU a centrálne financovaných súčastiach - zámer

 (D. Faktor)

4. Harmonogram vypracovania Výročnej správy o činnosti STU za rok 2017 (M. Peciar)

5. Divadelné predstavenie ku Dňu učiteľov (M. Peciar)

6. Uznávanie štúdia v zahraničí v rámci programu Erasmus na STU (Š. Stanko)

7. Správa o výsledkoch auditu projektu č. 2015-1-SK01-KA103-008569 (P. Čičák)

8. Rôzne

V úvode rokovania rektor privítal prítomných v Novom roku 2018.

**K BODU 1: Kontrola úloh**

Materiál uviedol prorektor Peciar.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **17.1A/2017-V** | Vedenie STU ukladá pripraviť návrh prezentovania významných publikácií pracovníkov fakúlt so zaradením do kvartilov na webovom sídle STU. | december 2017 | prof. Janovec |  | splnená |

**UZNESENIE: 1.1/2018-V**

Vedenie STU berie na vedomie stav plnenia úlohy č. 17.1A/2017-V.

**K BODU 2: Harmonogram rokovaní na II. akademický polrok 2017/2018**

Materiál uviedol rektor.

V rámci krátkej diskusie prítomní diskutovali o termínoch zasadnutí Akademického senátu STU.

**UZNESENIE: 1.2/2018-V**

Vedenie STU prerokovalo harmonogram rokovaní na II. akademický polrok 2017/2018 s pripomienkami. Po zapracovaní

pripomienok odporúča harmonogram predložiť na rokovanie Kolégia rektora STU.

**K BODU 3: Prehodnotenie správnej réžie Podnikateľskej činnosti na Rektoráte STU a centrálne financovaných súčastiach - zámer**

Materiál uviedol kvestor. Zdôvodnil neaktuálne percento réžie PČ stanovené Príkazom rektora 2/2014 –PR zo dňa 3.3.2014,

ktoré neodráža nákladovosť vykonávanej PČ, a tak komplikuje jej vykonávanie a výkazníctvo.

Z dôvodu absencie relevantných analýz a podkladov v predloženom návrhu rektor stiahol materiál z programu rokovania.

V závere rektor požiadal prorektora Stanka o predloženie správy o činnosti a hospodárení ICV STU.

**K BODU 4: Harmonogram vypracovania Výročnej správy o činnosti STU za rok 2017**

Materiál uviedol prorektor Peciar v súlade s termínmi stanovených Smernicou č. 46/20144.

Termíny boli upravované priamo na zasadnutí v nadväznosti na úpravu termínov harmonogramu rokovaní STU na II.

akademický polrok 2017/2018.

**UZNESENIE: 1.4/2018-V**

Vedenie STU prerokovalo harmonogram vypracovania Výročnej správy o činnosti STU za rok 2017 s pripomienkami. Po zapracovaní

pripomienok odporúča harmonogram predložiť na rokovanie Kolégia rektora STU.

**K BODU 5: Divadelné predstavenie ku Dňu učiteľov**

Materiál uviedol prorektor Peciar v súvislosti s prípravou divadelného predstavenia ku Dňu učiteľov 2018.

**UZNESENIE: 1.5/2018-V**

Vedenie STU schvaľuje ku Dňu učiteľov 2018 prípravu divadelného predstavenia „Mamma mia!“ v divadle Nová scéna.

**K BODU 6:** **Uznávanie štúdia v zahraničí v rámci programu Erasmus na STU**

Materiál uviedol prorektor Stanko.

Diskusia sa viedla k uznávaniu štúdia v zahraničí v rámci výmenných mobilitných programov a jeho ekvivalentov na STU.

**UZNESENIE: 1.6/2018-V**

Vedenie STU berie na vedomie informáciu o uznávaní štúdia v zahraničí v rámci programu Erasmus na STU.

**ÚLOHA: 1.6A/2018-V**

Vedenie STU ukladá preveriť, ako v rámci programu Erasmus funguje systém uznávania kreditov v nadväznosti na AIS.

Z: pror. Stanko, pror. Čičák

T: 24.1.2018

**K BODU 7:** **Správa o výsledkoch auditu projektu č. 2015-1-SK01-KA103-008569**

Materiál uviedol prorektor Čičák.

Hlavným cieľom systémovej kontroly bolo skontrolovať procesy a postupy pri riadení a realizovaní projektu č**.** 2015-1-

SK01-KA103-008569 v rámci programu Erasmus+.

**UZNESENIE: 1.7/2018-V**

Vedenie STU berie na vedomie správu o výsledkoch auditu projektu č. 2015-1-SK01-KA103-008569.

**INFORMÁCIE A OZNAMY:**

Prorektori Čičák, Peciar, Stanko

* informovali o personálnych zmenách na nimi riadených útvaroch (Útvar medzinárodných vzťahov, Útvar vedy a medzinárodnej VT spolupráce, Útvar práce s verejnosťou – Spektrum, UTI, ICV)

Prorektor Peciar

* oboznámil prítomných, že UOO doručila návrh Kolektívnej zmluvy na rok 2018 s termínom zaslania nášho stanoviska do 16.1.2018
* pre krátkosť času požiadame UOO o posun termínu do 31.1.2018

Kvestor

* informoval o zámere premiestniť UTI z priestorov na Pionierskej ul. na FIIT STU

Prorektor Moravčík

* informoval, že v rámci schémy MŠVVaŠ SR sa podarilo získať grant
* v rámci ESA STU podáva projekt zameraný na astrofyziku

Prof. Janovec

* informoval o aktualizovaných dokumentoch:
	+ návrh na vytvorenie a sprístupnenie aplikácie Q1 na webovom sídle STU – zámer vytvoriť Q1 a Q2
	+ analýze scientometrických výstupov fakúlt STU a ich porovnanie s vybranými fakultami
	+ požiadavke splnomocnenca vlády SR pre VaI - východiská k tvorbe štátnej vednej politiky, vedy, výskumu, vývoja a inovácií

Prorektor Stanko

* informoval o žiadosti MZV SR o stretnutie s fínskymi zástupcami  spoločnosti Rapid Action Group (RAG) ohľadom budúcej spolupráce v oblasti vzdelávania a výskumu

Rektor

* oboznámil prítomných o zámere uskutočniť stretnutie so zamestnávateľskými a priemyselnými zväzmi a združeniami
* informoval o návrhu na reformy od UOO a RÚZ
* informoval o aktuálnom stave projektu ACCORD, projektoch ŠF a výzvach: DSV, PVVC, Teaming a akademická infraštruktúra
* požiadal prítomných o návrh
* odpočtu dlhodobého zámeru – strategického rozvojového plánu 2012 – 2017 a
	+ návrh nového dlhodobého zámeru na ďalšie obdobie

T: 17.01.2018

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 17.01.2018 | KR STU | 09:00 |  |
|  | 24.01.2018 | V STU | 09:00 |  |
|  | 31.01.2018 | V STU | 09:00 |  |

Zapísala: 12.01.2018 Zápisnicu overil: 12.01.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_